**ОБЩИНСКИ СЪВЕТ**



**ДУЛОВО**

–––––––––––––––––––––––––––––––––––––––––––––––––––––––––––––––––––

 **ДО**

**ОБЩИНСКИ СЪВЕТ**

**ГР. ДУЛОВО**

**ДОКЛАДНА ЗАПИСКА**

**от**

**инж. СЕЗГИН ГАЛИБ - ПРЕДСЕДАТЕЛ НА**

**ОБЩИНСКИ СЪВЕТ-ДУЛОВО**

**ОТНОСНО: Предложение за изменение и допълнение на Правилника за организацията и дейността на Общински съвет-Дулово, неговите комисии и взаимодействието му с общинската администрация**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

На 26.01.2024 г. в Държавен вестник (бр.8/2024 г.) бе обнародван Закон за изменение и допълнение на Закона за местното самоуправление и местната администрация (ЗМСМА).

С оглед прецизиране на някои текстове въз основа на извършени законодателни промени, предлагам на Вашето внимание Проект за изменение и допълнение на Правилник за организацията и дейността на Общинския съвет-Дулово, неговите комисии и взаимодействието му с Общинската администрация.

Проекта на Правилника е разработен в съответствие с измененията на Закона за местното самоуправление и местната администрация

Предвид изложеното и на основание чл. 21, ал. 1, т. 23, ал. 2 и ал. 3 от Закона за местното самоуправление и местната администрация, при спазване изискванията на чл. 76, ал. 3, чл. 77 и чл. 79 от Административнопроцесуалния кодекс, във връзка с чл. 7, ал. 1, чл. 11, ал. 3, чл. 26, ал. 1, ал. 3 и ал. 4, изречение второ, чл. 28, ал. 1 и ал. 2 от Закона за нормативните актове, предлагам на Общински съвет-Дулово да вземе следните

**Р Е Ш Е Н И Я:**

**Приема** Правилник за изменение и допълнениена Правилника за организацията и дейността на Общинския съвет, неговите комисии и взаимодействието му с общинската администрация , както следва:

**§ 1. В чл. 13 към ал.1 се създава нова т.3 със следния текст:**

„3. влизане в сила на акт, с който е установен конфликт на интереси по Закона за противодействие на корупцията.“

**§ 2. В чл. 42 ал.1, досегашния наименование на комисията по т. 9 се заменя с:**

„9. Комисия по Закона за противодействие на корупцията.“

**§ 3. Създава се нов чл. 45а, както следва:**

**„Чл.45а** (1) Комисиите заседават, ако присъстват повече от половината от техните членове, за което се води присъствен списък.

 (2) Дневният ред на заседанието на комисията и материалите по него се публикуват на интернет страницата на общинския съвет, в отворен формат, позволяващ директно извличане на текстова информация, и/или в машинночетим отворен формат от звеното по чл. 29а от ЗМСМА.

(3) Председателят на постоянната комисия ръководи заседанието на комисията, дава думата за изказвания на присъстващите и формулира проектите за предложения и препоръки.

(4) Постоянната комисия приема предложения и препоръки с мнозинство повече от половината от членовете й, с явно гласуване.

**§ 4. Чл.46 (3) се изменя, както следва:**

„(3)  При обсъждане на предложения и проекти за решения или други въпроси, разпределени за разглеждане от постоянната комисия, вносителят или негов представител присъства на заседанието. Ако докладната записка, включена в дневния ред на комисията, не се докладва от вносителя или от упълномощено от него компетентно лице, комисията не е задължена да вземе становище по нея.“

**§ 5. Чл.47 се изменя, както следва:**

1. Досегашния текст се заличава.
2. **Създават се нови алинеи, както следва:**

„*(1) /в сила от 01.07.2024г./*Заседанията на комисиите се излъчват в реално време в интернет чрез интернет страницата на общинския съвет или на общината, като записите от заседанията се съхраняват на съответната интернет страница.

(2) Председателят на комисия е длъжен да осигури условия за присъствие и изказвания на граждани, представители на неправителствени организации и медии.

(3) Гражданите, представителите на неправителствени организации и на медиите са длъжни да спазват установения ред и да заемат специално определените за тях места. “

**§ 6. Създава се нов чл. 49а, както следва:**

„ (1) За заседанията на постоянните комисии се води съкратен протокол, в който се отбелязва: поименното присъствие на съветниците, присъстващите лица, дневния ред, приетите решения с посочване на резултата от гласуването. Към протокола се прилага присъствен списък на съветниците в заседанието.

(2) Протоколът се подписва от председателя на комисията и от водещия протокола.

(3) Протоколът от всяко заседание на комисия се публикува на интернет страницата на общинския съвет в отворен формат, позволяващ директно извличане на текстова информация, и/или в машинночетим отворен формат. “

**§ 7. В чл.56 се правят следните изменения и допълнения:**

1. Създава се ал.1 с досегашния текст.

„(1) Материалите за заседание на общинския съвет се внасят в деловодството на съвета, най-малко десет дни преди датата на сесията на общинския съвет.“

1. Създава се ал.2 със следния текст:

„(2) Дневният ред за всяко предстоящо заседание на общинския съвет и материалите за него се публикуват на интернет страницата на общинския съвет или на общината в отворен формат, позволяващ директно извличане на текстова информация, и/или в машинночетим отворен формат.“

**§ 8. В чл.62 ал.1 се прави следното допълнение:**

1. След думата „открити.“ се добавя следния текст:

„Всяко открито заседание на общинския съвет се излъчва в реално време в интернет чрез интернет страницата на общинския съвет или на общината, като записите от заседанията се съхраняват на съответната интернет страница.“

*Допълнението влиза в сила от 01.07.2024 г.*

**§ 9. Към чл.63 се създава нова алинея 4 със следния текст:**

„ (4) Председателят на общинския съвет свиква заседанията и определя начина на провеждането им, като осигурява публичност и пряко излъчване на интернет страницата на общинския съвет или на общината на заседанията по ал.1. “

**§ 10. В чл.81 , ал. 2 се изменя като досегашният текст се заменя със следния текст:**

„(2) Протоколът по ал. 1 се публикува на интернет страницата на общинския съвет или на общината в отворен формат, позволяващ директно извличане на текстова информация, и/или в машинночетим отворен формат.“

**§ 11. Създава се нов чл. 92а със следното съдържание:**

„ Общинският съвет създава и поддържа публичен електронен регистър на питанията по чл. 92 и отговорите към тях. Питанията и отговорите към тях се публикуват на интернет страницата на общинския съвет или на общината в отворен формат, позволяващ директно извличане на текстова информация, и/или в машинночетим отворен формат. “

**§ 12. Добавя се нов § 3 в Преходните и заключителни разпоредби:**

„Този правилник е приет с Решение №……………….. на ОбС-Дулово и изменя и допълва Правилника за организацията и дейността на Общинския съвет, неговите комисии и взаимодействието му с общинската администрация,  приет с решение № 354/30.11.2021 г., изм.и доп. с Решение № 385/22.02.2022г. на Общински съвет – Дулово.“

**С уважение,**

**ИНЖ. СЕЗГИН ГАЛИБ**

*Председател на ОбС-Дулово*